Įsakymas

DĖL ŠILALĖS RAJONO SAVIVALDYBĖS ADMINISTRACIJOS APLINKOS APSAUGOS RĖMIMO SPECIALIOSIOS PROGRAMOS LĖŠŲ SKYRIMO

2020 m. birželio 10 d. Nr. DĮV-516

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Šilalės rajono savivaldybės tarybos 2020 m. vasario 21 d. sprendimu Nr. T1-39 „Dėl Šilalės rajono savivaldybės 2020 metų biudžeto patvirtinimo“, 2012 m. balandžio 26 d. sprendimu Nr. T1-139 „Dėl Šilalės rajono savivaldybės aplinkos apsaugos rėmimo specialiosios programos tvirtinimo“, atsižvelgdamas į Šilalės rajono savivaldybės administracijos aplinkos rėmimo specialiosios programos atrankos komisijos 2020 m. birželio 5 d. posėdžio protokolą Nr. 1:

1. P a s k i r s t a u Šilalės rajono savivaldybės aplinkos apsaugos rėmimo specialiosios programos lėšas:

1.1. pagal priemonę „Rekreacinių teritorijų sutvarkymas, gamtos išteklių apsaugos, saugomų rūšių ir bendrijų radviečių ir augaviečių, natūralių buveinių apsaugos, atkūrimo ir gausinimo priemonės“ (02.01.01.01.):

1.1.1. Bijotų seniūnijai Norberto Paškevičiaus parko rekreacinės teritorijos infrastruktūros tvarkymui – 1500 Eur;

1.1.2. Didkiemio seniūnijai Jūros upės rekreacinės teritorijos infrastruktūros tvarkymui – 1600 Eur;

1.1.3. Laukuvos seniūnijai rekreacinių teritorijų tvarkymui – 500 Eur;

1.1.4. Kaltinėnų seniūnijai Krūtilių kaimo tvenkinio rekreacinės teritorijos tvarkymui – 2800 Eur;

1.1.5. Pajūrio seniūnijai Jūros upės rekreacinės teritorijos infrastruktūros tvarkymui – 2100 Eur;

1.1.6. Žadeikių seniūnijai rekreacinės teritorijos infrastruktūros tvarkymui – 1500 Eur.

1.2. pagal priemonę „Pavojų keliančių medžių šalinimo darbų finansavimas“ (02.01.01.06.):

1.2.1. Didkiemio seniūnijai avarinės būklės medžių pašalinimui Didkiemio gyvenvietės kapinėse, visuomeninės paskirties teritorijose – 300 Eur;

1.2.2. Kvėdarnos seniūnijai avarinės būklės medžių pašalinimui Kvėdarnos miestelio, Pajūralio gyvenvietės kapinėse – 1000 Eur;

1.2.3. Pajūrio seniūnijai avarinės būklės medžių pašalinimui Pajūrio miestelio parke, visuomeninės paskirties teritorijose – 1700 Eur;

1.2.4. Laukuvos seniūnijai avarinės būklės medžių pašalinimui Laukuvos, Dvarviečių, Požerės ir Laukuvos miestelio žydų kapinėse, visuomeninės paskirties teritorijose – 400 Eur;

1.2.5. Šilalės miesto seniūnijai avarinės būklės medžių pašalinimui Šilalės miesto civilinėse ir Šilalės miesto evangelikų liuteronų kapinėse – 1200 Eur;

1.2.6. Upynos seniūnijai avarinės būklės medžių pašalinimui Upynos miestelio kapinėse – 400 Eur.

1.3. pagal priemonę „Medvėgalio kalno priežiūros ir tvarkymo darbų finansavimas“ (02.01.01.01.) – Laukuvos seniūnijai priemonės „Medvėgalio kalno priežiūros ir tvarkymo darbų finansavimas“ vykdymui – 1500 Eur;

1.4. pagal priemonę „Aplinkos ministro įsakymu patvirtintame Invazinių Lietuvoje rūšių sąraše esančių rūšių (pvz., Sosnovskio barštis ir pan.) kontrolės įgyvendinimo darbams“ (02.01.01.01.) – Upynos seniūnijai Sosnovskio barščio naikinimui – 1500 Eur;

1.5. pagal priemonę Užterštų (ir galbūt užterštų) dirvožemio teritorijų, paviršinių vandens telkinių ir jų pakrančių būklės ir užterštumo tyrimas, įvertinimas ir valymo darbai (02.01.01.04.):

1.5.1. Kvėdarnos seniūnijai atliekų sutvarkymui Papynaujo kaime – 500 Eur;

1.5.2. Kaltinėnų seniūnijai atliekų sutvarkymui Iždonų kaime – 500 Eur.

2. N u s t a t a u, kad:

2.1. programos vykdytojas per 15 darbo dienų nuo informacijos apie skirtas lėšas gavimo pateikia pasirašyti Savivaldybės administracijos direktoriui po 2 egzempliorius paruoštą lėšų naudojimo sutartį ir Programos sąmatą (lėšų naudojimo sutarties 1 priedas);

2.2. programos vykdytojas skirtas lėšas naudoja pagal tikslinę paskirtį, vadovaudamasis Lietuvos Respublikos viešųjų pirkimų įstatymu, kitais teisės aktais bei pasirašytomis sutartimis. Už lėšų teisingą panaudojimą programos vykdytojas atsako teisės aktų nustatyta tvarka.

2.3. programos vykdytojas ne vėliau kaip iki einamųjų metų gruodžio 21 d. pateikia Šilalės rajono savivaldybės administracijos Buhalterinės apskaitos skyriui (314 kab.) programos įvykdymo ataskaitą (lėšų naudojimo sutarties 2 priedas) ir lėšų panaudojimo pateisinamųjų dokumentų kopijas.

3. P a v e d u paskelbti šį įsakymą Šilalės rajono savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo įteikimo suinteresuotam asmeniui dienos.

Administracijos direktorius Valdemaras Jasevičius